CELEX: 62014CN0388
Language: da
Date: 2014-08-14 00:00:00
Title: Sag C-388/14: Anmodning om præjudiciel afgørelse indgivet af Finanzgericht Köln (Tyskland) den 14. august 2014 — Timac Agro Deutschland GmbH mod Finanzamt Sankt Augustin

20.10.2014   
            
            
               DA
            
            
               Den Europæiske Unions Tidende
            
            
               C 372/5
            
         Anmodning om præjudiciel afgørelse indgivet af Finanzgericht Köln (Tyskland) den 14. august 2014 — Timac Agro Deutschland GmbH mod Finanzamt Sankt Augustin
   (Sag C-388/14)
   2014/C 372/08
   Processprog: tysk
   
      Den forelæggende ret
   
   Finanzgericht Köln
   
      Parter i hovedsagen
   
   
      Sagsøger: Timac Agro Deutschland GmbH
   
      Sagsøgt: Finanzamt Sankt Augustin
   
      Præjudicielle spørgsmål
   
   
               1)
            
            
               Skal artikel 49 TEUF (artikel 43 EF) fortolkes således, at den er til hinder for en bestemmelse som § 52, stk. 3, i den tyske lov om indkomstskat (herefter »EStG«), hvis årsagen til medregningen af et beløb svarende til tab, der er opstået for et udenlandsk fast driftssted, som tidligere er taget i betragtning med henblik på skattenedsættelse, er, at dette faste driftssted er solgt til et andet kapitalselskab, som hører til samme koncern som sælgeren, og ikke at opnå en fortjeneste?
            
         
               2)
            
            
               Skal artikel 49 TEUF (artikel 43 EF) fortolkes således, at den er til hinder for en bestemmelse som artikel 23, stk. 1a, i dobbeltbeskatningsaftalen mellem Tyskland og Østrig af 2000 — ifølge hvilken indkomst fra Østrig ikke indgår i beregningsgrundlaget for den tyske skat, hvis den kan beskattes i Østrig — såfremt tab, som er opstået i et tysk kapitalselskabs faste driftssted i Østrig, ikke længere kan tages i betragtning i Østrig, fordi det faste driftssted sælges til et østrigsk kapitalselskab, som hører til samme koncern som det tyske kapitalselskab?